**MOTIVACIJSKO PISMO**

Motivacijsko pismo je namenjeno temu, da se z njim predstavite visokošolski instituciji oz. podjetju v tujini. V pismu se predstavite in utemeljite, zakaj si želite opravljati študij oz. praktično izobraževanje v tujini, zakaj ste izbrali konkretno institucijo oz. podjetje in kaj pričakujete od izmenjave (kaj želite spoznati, se naučiti, delati, izkusiti ipd.). V pismu izrazite tudi korist mobilnosti za študij na VSŠ BC Naklo.

**MOTIVACIJSKO PISMO ZA ŠTUDIJ V TUJINI:**

Če ste se prijavili na mobilnost za študij v tujini, je potrebno v motivacijskem pismu navesti:

* osebno predstavitev (kdo ste, od kod prihajate, kaj študirate, opišete lahko tudi svoje dosedanje izkušnje, uspehe, sposobnosti …),
* motiviranost za izmenjavo,
* izraženo korist za študij na VSŠ BC Naklo,
* utemeljitev izbire visokošolske institucije prejemnice,
* obdobje mobilnosti,
* študijske obveznosti, ki jih želite v času mobilnosti opraviti.

**MOTIVACIJSKO PISMO ZA PRAKTIČNO IZOBRAŽEVANJE V TUJINI:**

Če ste se prijavili na mobilnost za praktično izobraževanje v tujini, je potrebno v motivacijskem pismu navesti:

* osebno predstavitev (kdo ste, od kod prihajate, kaj študirate, opišete lahko tudi svoje dosedanje izkušnje, uspehe, sposobnosti …),
* motiviranost za izmenjavo
* izraženo korist za študij na VSŠ BC Naklo,
* utemeljitev izbire institucije prejemnice,
* obdobje mobilnosti,
* področje dela, ki vas zanima oz. bi ga želel opravljati v času praktičnega izobraževanja

Motivacijsko pismo naj obsega vsaj eno A4 stran. Motivacijsko pismo napišite v slovenskem in tujem jeziku (običajno v angleškem).

V kolikor boste med pisanjem pisma potrebovali pomoč oz. nasvet, se lahko obrnete na Erasmus+ koordinatorico (Špela Langus, +386 51 455 946, spela.langus@bc-naklo.si).